ওয়েব ডেস্ক: বন্ধ গ্রেটার ক্যালকাটা গ্যাস সাপ্লাই কর্পোরেশনের সরবরাহ। এর ফলে সমস্যায় পড়েছে প্রায় ৪ হাজার পরিবার থেকে শুরু করে ১০টি শিল্প সংস্থা ও স্কুল-কলেজ-হাসপাতাল মিলিয়ে প্রায় দুশোটি প্রতিষ্ঠান । এরই সঙ্গে বিপাকে সংস্থার তিনশো কর্মীও। জানা গিয়েছে, শহরে নারকেলডাঙায় গ্রেটার ক্যালকাটা গ্যাস সাপ্লাই কর্পোরেশনের অফিস । রাজ্য সরকার অধিগৃহীত এই সংস্থায় ডানকুনি কোল কমপ্লেক্স থেকে গ্যাস আসত। সম্প্রতি, কেন্দ্রীয় দূষণ নিয়ন্ত্রণ পর্ষদ ডানকুনিতে কড়া চিঠি পাঠায়। তার জেরে ২০ জুলাই থেকে গ্যাস আসা বন্ধ হয়ে গেছে। এর ফলে বাড়ছে সমস্যা।